Sel kenal kuldsel sügisesel laupäeval 13. oktoobril külastasime Tammsaare majamuuseumi. Osa meist oli seal juba varem käinud, kuid seekordne käik oli igal juhul erinev, sest saime uurida kirjaniku kunagist elukohta töölehtede abil. Olime nagu detektiivid, et vastata Tammsaare elu ja loomingut puudutavatele küsimustele. Uurisime stende, vaatasime videoid, lugesime käsikirju (kui ilus käekiri!) ja imetlesime ajaloolist väärikat mööblit ja käsitööesemeid. Tore oli näha koostööd vastuste otsimisel.
Vaatasime ka allkorruse saalis näitust Tammsaare teostest inspireeritud graafikast. Tegemist oli uue põlvkonna kunstniku ettekujutusega Andresest ja Pearust, Krõõdast ja Marist, põlluharimisest ja inimestevahelistest suhetest.